Når lærer vi godt?
Læringsforskning er tydelig på en ting: Læring er ikke bare kognitiv, den er relasjonell, emosjonell og meningsbærende. (se ref side 33)

Vi lærer best når flere forhold er til stede samtidig:
1. Når vi opplever trygghet. Nevro – og pedagogisk forskning viser at trygghet er en forutsetning for læring. Utrygghet, frykt og skam hemmer konsentrasjon, hukommelse og utforskning. I høyere utdanning betyr det at studenter må tåle og ikke forså alt med en gang. Det må være trygt å stille dumme spørsmål. Relasjonen til undervisere og mentorer har betydning. Trygghet er ikke «snillisme». Det er læringsfremmende struktur og væren.

2. Når vi opplever mening.
Vi lærer bedre når vi forstår: hvorfor det er viktig, hvordan dette henger sammen med virkeligheten. Hva det betyr for meg som menneske og fremtidig profesjonsutøver. Forskning på motivasjon (indremotivasjon og selvbestemmelsesteori) viser at relevans og mening øker utholdenhetene. Fragmentert kunnskap uten sammenheng, gir overflatelæring.
Mennesker lærer for å forstå, ikke bare bestå.

3. Når vi er aktive, ikke passive
Studier av læringsformer viser at aktiv deltakelse gir dypere læring enn ren forelesning. Derfor er også menneskemøtekompetanse viktig for å trene på samspill, samværen og samhandling med andre. Å tørre å tre frem med meninger og refleksjoner og kritiske spørsmål. Dialog, refleksjon og praksisnærhet styrker samarbeid og forståelse. Dette betyr ikke mindre faglighet, men mer bearbeiding, mer eierskap, mer ansvar for egen læring. Læring skjer i samspill, ikke i overføring alene.

4. Når vi blir sett som hele mennesker
Forskning på studentengasjement viser at tilhørighet og anerkjennelser øker gjennomføring. Mentorer i dropin eller som leder av grupper kan gi tilhørighet og bidra til økt gjennomføring gjennom at de ser mennesker. Relasjonell kvalitet påvirker læringsutbyttet.
Studenter lærer bedre når deres bakgrunn og livssituasjon anerkjennes. Dette bidrar mentorer med – uten å bli psykologer eller ta ansvar for den andres liv, men gjennom gode menneskemøtere.
De lærer bedre når de møtes med forventninger OG støtte. Når de ikke reduseres til karakterer og studiepoeng.

5. Når vi får utvikle potensial, ikke bare prestere
Læringsforskning skiller mellom: prestasjonsorientert læring med fokus på resultat og mestringsorientert læring med fokus på utvikling. Mestringsorientert læring gir dypere forståelse, mer utholdenhet og større læringsglede. Potensialjakt er forskningsstøttet pedagogikk.
6. Når læring henger sammen med livet.
Forskning på livslang læring og profesjonslæring viser at læring forsterkes når teori kobles til erfaring, at refleksjon over praksis gir varig kunnskap, at identitet og fag utvikles samtidig. I høyere utdanning betyr det at læring er også dannelse og inndannelse. Hvem jeg BLIR formes parallelt med hva jeg lærer. Å LÆRE og VÆRE kan ikke skilles.

Referanser til verdier og menneskemøtekompetanseLÆRING ( side 6oh 7)
 Lev Vygotsky understøtter VI- nivået i menneskemøte. 
Jerome Bruner gir sterk støtte til universitet som veksthus ved å mene at læring er en aktiv og meningsskapende prosess. 
Mary Helen Immordino-Yang viser at emosjoner er avgjørende for læring. Vi kan ikke skille kognisjon fra menneskelig erfaring. 
Motivasjon og indre drivkraft: Edward Deci og Richard Ryan(selvbestemmelsesteorien) Mennesker lærer best når tre behov møtes – autonomi, kompetanse og tilhørighet. Dette støtter direkte opp om verdiene mentorene skal leve ut: inkludere, motivere og potensialjakte.
Albert Bandura om mestringstro- self-efficacy, troen på egen evne påvirker læring mer enn faktisk nivå. Mentorens, medstudentens eller underviserens menneskemøte kan styrke eller svekke mestringstroen.
Carol Dweck om Growth mindset. Fokus på utvikling fremfor prestasjon gir bedre læring. Understøtter potensialorientert læring.
John Hattie, metaanalyser av hva som påvirker læring. Relasjonen mellom lærer og student har høy effekt
Jack Mezirow om transformativ læring, om hvordan læring endrer hvordan vi forstår oss selv og verden. Knytter læring direkte til liv og identitet.
Etienne Wenger Communities og practice. Læring skjer gjennom deltakelse i fellesskap. (tydelig understøttelse av FLOKK-fortellingen i MMK)
John Dewey, kunnskap må være meningsfull og livsnær, læring skjer gjennom erfaringer
Paulo Freire utdanning som dialog, mennesker er subjekter
Thomas Nordahl om relasjoners betydning for læringsmiljø
Gert Biesta Utdanning handler om mer enn måloppnåelse, kvalifisering, sosialisering, subjektivisering. Sterk støte til HELE mennesket i utdanningen.



Teoretisk rammeverk MenneskemøteKompetanse LÆRING
1. Syn på læring og menneske
Dette arbeidet bygger på et helhetlig syn på mennesket og læring, der studenter og ansatte forstås som hele mennesker, ikke som passive mottakere av kunnskap. Læring ses som en prosess der kognitiv, emosjonell, relasjonell og eksistensiell utvikling henger sammen (Dewey, 1938; Immordino-Yang, 2016).
I kontrast til et instrumentelt og produksjonsorientert utdanningssyn, forankres rammeverket i forståelsen av universitetet og høyskolen som veksthus for menneskelig og faglig utvikling, snarere enn som fabrikk for kunnskapsproduksjon. Dette innebærer at verdier, relasjoner og menneskemøter ikke er tillegg til faglig kvalitet, men grunnleggende forutsetninger for læring.

2. Læring som relasjonell og sosial prosess
Læringsforskning viser tydelig at læring skjer i samspill med andre. Vygotskys (1978) sosiokulturelle læringsteori understreker betydningen av sosial interaksjon og støtte i den nærmeste utviklingssonen. Kunnskap utvikles ikke isolert i individet, men i dialog og deltakelse.
Dette perspektivet videreutvikles hos Wenger (1998), som beskriver læring som deltakelse i praksisfellesskap (communities of practice). Her formes både kompetanse og identitet gjennom tilhørighet til en «flokk» med felles språk, normer og verdier. Læring forstås dermed som både faglig utvikling og sosial innlemmelse.

3. Trygghet, emosjoner og læring
Nyere nevrovitenskapelig forskning understøtter at emosjoner og relasjonell trygghet er avgjørende for læring. Immordino-Yang (2016) viser at kognitive prosesser er tett sammenvevd med emosjonelle erfaringer. Utrygghet, skam og frykt reduserer evnen til konsentrasjon, refleksjon og hukommelse.
Dette gir et sterkt teoretisk grunnlag for å vektlegge menneskemøtets kvalitet i høyere utdanning. Relasjonen mellom underviser og student, og mellom studenter, er ikke bare pedagogisk viktig, men nevrobiologisk læringskritisk.
4. Motivasjon, mening og potensialutvikling
Motivasjonsforskning, særlig selvbestemmelsesteorien (Deci & Ryan, 2000), viser at mennesker lærer best når tre grunnleggende behov ivaretas: autonomi, kompetanse og tilhørighet. Når disse behovene møtes, øker indre motivasjon, utholdenhet og læringsdybde.
Banduras (1997) teori om mestringstro (self-efficacy) understøtter betydningen av å bli møtt med forventninger, støtte og tro på utvikling. Troen på egen evne formes i møte med andre, og underviserens væren og handling kan styrke eller svekke studentens opplevelse av potensial.
Dette gir et tydelig teoretisk grunnlag for en potensialjaktende pedagogikk, der fokus rettes mot utvikling fremfor ensidig prestasjon.

5. Dannelse, identitet og transformativ læring
Læring i høyere utdanning handler ikke bare om tilegnelse av kunnskap, men også om dannelse og identitetsutvikling. Mezirows (1991) teori om transformativ læring beskriver hvordan læring kan endre menneskers forståelse av seg selv og verden gjennom kritisk refleksjon og meningsskaping.
Biesta (2013) utdyper dette ved å beskrive utdanningens tre funksjoner: kvalifisering, sosialisering og subjektivering. Dette rammeverket legger særlig vekt på subjektivering – det å bli et handlende, ansvarlig og selvstendig menneske i verden.

6. MenneskemøteKompetanse som samlende ramme
På bakgrunn av denne forskningen forstås MenneskemøteKompetanse som en overordnet profesjonell kompetanse som integrerer fagkunnskap, verdier, relasjonsforståelse og etisk bevissthet. Kompetansen viser seg i evnen til å omsette verdier til væren og handling i møte med andre mennesker.
MenneskemøteKompetanse operasjonaliseres i fortellingen jeg – vi – flokk:
· Jeg: Individets selvinnsikt, verdibevissthet og væren i møte med andre
· Vi: Relasjonen, dialogen og den gjensidige anerkjennelsen i læringssituasjonen
· Flokk: Kulturen, strukturene og verdiene som preger institusjonen som helhet
Læring skjer best når disse tre nivåene er i samspill og gjensidig forsterker hverandre.

7. Oppsummering
Det teoretiske rammeverket forankrer MenneskemøteKompetanse i etablert og samtidsrelevant læringsforskning. Samlet peker teoriene på at:
· læring er relasjonell og emosjonell
· trygghet og mening er grunnleggende forutsetninger
· mennesker lærer som hele mennesker
· kultur og fellesskap former læringsprosesser

Dette gir et solid faglig grunnlag for å forstå høyere utdanning som et veksthus for læring, liv og menneskelig utvikling, der MenneskemøteKompetanse er en nødvendig kjernekompetanse.

